Ffilm ffantasi-rhamantus Americanaidd a gyfarwyddwyd gan Catherine Hardwicke yw ***Twilight*** (2008), ac mae'n addasiad o'r nofel o'r un enw gan Stephenie Meyer. Bella Swan ac Edward Cullen (a chwaraewyd gan Kristen Stewart a Robert Pattinson, yn ôl eu trefn) yw'r ymgyrchwyr. Mae'r ffilm yn canolbwyntio ar laslances a fampir sy'n cwympo mewn cariad garu'i gilydd.

Roedd y ffilm yn datblygu am dair blynedd gan Paramount Pictures cyn cael ei gynhyrchu gan Summit Entertainment. Addaswyd y nofel gan Melissa Rosenberg yn 2007, a ffilmiodd *Twilight* yn Washington ac Oregon yn 2008. Rhyddhawyd *Twilight* yn sinemâu ar 21 Tachwedd 2008, ac enillodd $35.7 miliwn ar ei ddydd cyntaf. Rhyddhawyd y trac sain ar 4 Tachwedd 2008.

Plot
----

Mae Isabella (Bella) Swan yn symud i Forks, tref fechan sy'n agos i arfordir Washington, i fyw gyda'i thad, Charlie, ar ôl i'w mam, Renée, ail-briodi chwaraewr pêl fas. Mae llawer o fyfyrwyr yn dod yn ffrindiau gyda Bella yn ei hysgol gyfun newydd, ond mae diddordeb gyda hi â'r siblingiaid Cullen dirgel. Mae Bella yn eistedd wrth Edward Cullen mewn dosbarth bioleg ar ei dyddiad cyntaf; nid yw Edward yn ei hoffi, sy'n drysu Bella. Ar ôl ychydig o ddyddiau, bron â tharwyd Bella gan fan yn y maes parcio. Mae Edward yn symud yn gyflym iawn o bellter i stopio'r fan â'i law. Mae Edward yn gwrthod i esbonio'i weithred ac yn rhybuddio Bella nad i ddod yn ffrindiau gyda fe.

Ar ôl llawer o ymchwil, mae Bella yn darganfod mai fampir yw Edward, ond mae'n bwyta gwaed anifeiliaid. Mae'r ddau yn cwympo mewn cariad gyda'i gilydd ac mae Edward yn cyflwyno Bella i'w deulu; Carlisle, Esme, Alice, Jasper, Emmett, a Rosali. Wedyn, mae James, Victoria, a Laurent yn cyrraedd - tri fampirs nomadig. Mae diddordeb gyda James, sy'n fampir olrheiniwr, mewn amddiffyn Edward dros Bella, sy'n ddynol, ac mae eisiau arno ei herlid fel sbort. Mae Edward a'i deulu yn mentro eu bywydau er mwyn diogelu Bella, ond mae James yn ei holrhain i Phoenix, ble mae hi'n cuddio, ac yn ei denu mewn magl o achos bod James yn dweud ei fod yn cadw mam Bella fel gwystl. Mae James yn ymladd gyda Bella ac yn brathu'i harddwrn ond mae Edward, yn ogystal â'i deulu, yn cyrraedd cyn gallai James yn ei lladd. Dinistrir James, ac mae Edward yn sugno gwenwyn James o arddwrn Bella sy'n ei hatal o ddod yn fampir. Deuir â Bella i'r ysbyty. Ar ôl i bawb ddychwelyd i Forks, mae Bella ac Edward yn mynychu eu dawns ysgol. Yno, mae Bela'n dweud wrth Edward ei bod hi am fod yn fampir ond mae Edward yn gwrthod. Mae'r ffilm yn gorffen gyda Victoria yn gwylio'r cwpl yn dawnsio, yn cynllwynio i ddial y llofruddiaeth ei charwr, James.

Cymeriadau
----------

### Mae'r Cullens a'r Swans

* **Kristen Stewart** fel **Bella Swan**
* **Robert Pattinson** fel **Edward Cullen**
* **Peter Facinelli** fel **Carlisle Cullen**
* **Elizabeth Reaser** fel **Esme Cullen**
* **Ashley Greene** fel **Alice Cullen**
* **Jackson Rathbone** fel **Jasper Hale**
* **Nikki Reed** fel **Rosalie Hale**
* **Kellan Lutz** fel **Emmett Cullen**
* **Billy Burke** fel **Charlie Swan**

### Fampirod Nomandaidd

* **Cam Gigandet** fel **James**
* **Rachelle Lefèvre** fel **Victoria**
* **Edi Gathegi** fel **Laurent**

### Bodau dynol

* **Sarah Clarke** fel **Renée Dwyer**
* **Matt Bushell** fel **Phil Dwyer**
* **Taylor Lautner** fel **Jacob Black**
* **Gil Birmingham** fel **Billy Black**
* **Solomon Trimble** fel **Sam Uley**
* **Christian Serratos** fel **Angela Weber**
* **Michael Welch** fel **Mike Newton**
* **Anna Kendrick** fel **Jessica Stanley**
* **Gregory Tyree Boyce** fel **Tyler Crowley**
* **Justin Chon** fel **Eric Yorkie**
* **Ned Bellamy** fel **Waylon Forge**
* **José Zúñiga** fel **Mr. Molina**
* **Stephenie Meyer**

Cyfeiriadau
-----------

1. ↑  "Entertainment One Ltd. announces results for first full year of operations". Archifwyd o'r gwreiddiol ar 2008-12-16. Cyrchwyd 2009-06-30.
2. ↑  'Twilight' moves into 'Potter's' place
3. ↑  "'Twilight' grosses $35.7 mil on Friday". Archifwyd o'r gwreiddiol ar 2008-12-16. Cyrchwyd 2009-06-30.
4. ↑  'Twilight' Exclusive: Paramore To Contribute Two New Songs To Film's Soundtrack

Dolenni allanol
---------------

* Gwefan swyddogol Archifwyd 2009-06-21 yn y Peiriant Wayback.
* *Twilight* ar *IMBD*
* *Twilight* Archifwyd 2010-03-17 yn y Peiriant Wayback. ar Metacritic
* *Twilight* Archifwyd 2009-02-21 yn y Peiriant Wayback. ar *Rotten Tomatoes*
* *Twilight* ar Twilight Saga Wiki Archifwyd 2009-02-27 yn y Peiriant Wayback.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| gw • sg • goCyfres *Twilight* gan Stephenie Meyer |
| --- |
|  |
| Nofelau | Twilight **·** New Moon **·** Eclipse **·** Breaking Dawn |
|  |
| Addasiadau | *Twilight* (Trac sain) **·** *New Moon* (Trac sain) **·** *Eclipse* (Trac sain) **·** *Breaking Dawn* (Trac sain) |
|  |
| Cymeriadau | Bella Swan **·** Edward Cullen **·** Jacob Black |
|  |
| Deilliedig | *The Short Second Life of Bree Tanner* · *Twilight: The Graphic Novel* · *Midnight Sun* |
|  |
| Erthyglau perthynol | Ffilmiau cyfres Twilight |

 |